Creu Roja Garrotxa organitza aquest diumenge la 7a edició de la Marxa Solidària - Garrotxa Digital\nCreu Roja Garrotxa organitza aquest diumenge la 7a edició de la Marxa Solidària\nComentaris tancats a Creu Roja Garrotxa organitza aquest diumenge la 7a edició de la Marxa Solidària\nAquest diumenge Creu Roja Garrotxa organitza la 7a edició de la Marxa Solidària on els fons recaptats es destinen al projecte ‘Lligams’, iniciativa que ofereix suport a famílies de la comarca en risc d’exclusió social. Enguany el recorregut circular serà de 9 quilòmetres i passarà per Les Preses, amb el punt de sortida al local social de Bosc de Tosca.\nEmili Bassols, president Creu Roja Garrotxa: Tota la Vall del Corb és molt espectacular, és segurament que dels indrets més bonics i hi ha qui fins i tot el considera algun dels indrets més bucòlics que tenim per aquí i és un dels llocs que amb poc tros pots visitar molts espais interessants.\nEl recorregut està pensat perquè hi pugui assistir tothom qui ho desitgi i, sobretot, per gaudir de l’entorn natural que ofereix la zona, passant per les ermites de Sant Martí i Sant Miquel del Corb amb un esmorzar de patates d’Olot a la brasa a l’arribada. Com a novetat, enguany també es possible inscriure’s de forma online a través del web de l’Ajuntament de Les Preses.\nPilar Casadevall, organització Marxa Solidària: Gràcies al suport de l’Ajuntament de Les Preses hi ha la possibilitat de fer la inscripció online a través de la web del mateix consistori. Ja hi ha un link per poder fer la inscripció i aleshores això és facilitar encara més a la gent que s’hi pugui inscriure. També hi haurà la possibilitat de fer-ho com sempre presencialment el dia de la caminada.\nEn la edició anterior van ser 180 els participants i prop de 1.500 euros recaptats, i aquest any l’organització s’ha marcat la fita de poder arribar almenys a les 200 persones.


La Marxa 100% TONDO estrena nou recorregut i tindrà lloc el 23 de setembre a Sant Joan les Fonts\nLa Garrotxa - 04/09/2018 - 13:06\nEl proper 22 i 23 de setembre tindrà lloc la vuitena marxa cicloturista 100% Tondo, en homenatge a Xavi Tondo, el ciclista professional resident a la Garrotxa, que va morir al maig del 2011\nImagen 1 de 2 - Marxa 100% TONDO\nImagen 2 de 2 - Marxa 100% TONDO\nUna cita única que sempre aplega ciclistes professionals, aquest any ja hi ha confirmats la presència de Purito Rodríguez i Marc Soler.\nEl dissabte 22 de setembre a les cinc de la tarda es celebrarà la V cursa infantil Tondo Kids. Es tracta d'un recorregut urbà de 900 metres que l'any passat ja va comptar amb la participació de més de 80 nens d'edats compreses d'entre 5 i 12 anys, puntuable per a la Copa Catalunya. Les inscripcions s'obriran a partir de les tres de la tarda a la mateixa sortida de la cursa, a l'Avinguda Cisteller de Sant Joan les Fonts.\nEl diumenge dia 23 tindrà lloc a les 9 del matí la VIII Marxa 100% Tondo mantenint les dues modalitats, la marxa llarga i la marxa curta, però estrenant nou recorregut. La volta llarga tornarà a anar a Castellfollit de la Roca però aquesta vegada direcció Oix, Beget, Rocabruna i uns ports seguits que posen les cames a prova dels més preparats, per sortir a la nacional que torna cap a Camprodon, Sant Pau de Segúries i segueix per una carretera fantàstica de la Vall del Bac i on només els ciclistes com en Xavi, de la zona, utilitzaven per acabar els seus entrenaments més durs.\nAmb aquest canvi de recorregut es vol fer conèixer la diversitat de carreteres poc transitades i boniques que hi ha a la Garrotxa i que va ser un dels factors que van fer que en Xavi finalment es quedés a viure a la nostra comarca. Amb la particularitat que el nou recorregut acabarà a Sant Joan les Fonts amb 144 km i 2.637 metres de desnivell, fent que la marxa esdevingui circular, enlloc d'acabar a Vallter com en les anteriors edicions.\nLes inscripcions estan obertes a la pàgina web oficial www.100x100tondo.com. El preu de la inscripció és de 35 euros pels federats i 45€ els no federats, i com a regal enguany s'obsequiarà cada ciclista amb una samarreta tècnica amb l'eslògan "I can I will". L'any passat hi van participar prop d'un miler de corredors i aquest any s'espera consolidar la xifra.\nL'empresa dsport.cat serà l'encarregada de cronometrar la marxa i posarà a disposició dels usuaris i familiars una app on es podrà seguir en tot moment on està el ciclista. El cronometratge de la Marxa 100% Tondo serà exclusivament mitjançant el sistema "xip incorporat al dorsal". Es tracta d'un xip d'un sol ús, un sistema de cronometratge implementat amb tecnologia RFID, que s'està consolidant a nivell mundial. Aquest xip no té cap sobrecost sobre el preu de la marxa, ni tampoc serà necessari cap fiança.


III Jornada de robòtica i programació de l’Alt Maresme | Secció Serveis Educatius i Formació Permanent\n← Vídeo de la Final Territorial dels III Jocs Florals Escolars de Catalunya\n5ª sessió SEMTAC Vallès Oriental II →\nIII Jornada de robòtica i programació de l’Alt Maresme\nPublicat el 24 maig 2016 per JAUME ALBERT OLIVERAS CALVERAS\nEl divendres 20 de maig es va celebrar, organitzada pel grup de robòtica de l’Alt Maresme i el CRP de l’Alt Maresme, la 3ª jornada de robòtica i programació a Tordera.\nEs va obrir la jornada amb una conferència sobre Intel·ligència Artificial per part de Ramon López de Mantaras que va presentar als oients l’estat actual de la intel·ligència artificial i els reptes als quals s’enfronta. Tot seguit, es van presentar els alumnes dels diferents centres, 4 de primària i 8 de secundària, que han desenvolupat activitats relacionades amb la robòtica.\nTot seguit tothom es va traslladar al Pavelló Parroquial on els participants van mostrar els seus projectes, alguns del quals mostrem tot seguit:\nRobots de sumo autònoms i de control remot.\nSínia controlada mitjançant Arduino\nJocs desenvolupats amb Scratch\nAprofitant la jornada algunes empreses dels sector van dur a terme tallers sobre impressió 3D, drons i programació, i l’acte es va concloure convocant tots els participants per l’any següent.


R+D CSIC - Com obtenir nanopartícules a gran escala per a plasmònica\nBack Estàs aquí:Inicio Tecnologies físiques Projectes Com obtenir nanopartícules a gran escala per a plasmònica\nLes nanopartícules tenen moltes aplicacions en productes químics, biosensors, plaques solars o dispositius fotoquímics. En funció de la seva grandària, la forma i la ubicació, es poden aconseguir diferents resultats. No obstant això, no tots aquests aspectes poden ser controlats amb els actuals mètodes de producció.\nActualment, està molt consolidada la síntesi química de nanopartícules, que permet controlar els components de la partícula (el que és interessant en productes químics i cosmètics) però no la seva forma ni la seva posició sobre una superfície. Per aconseguir això últim, es disposa de mètodes físics, però el resultat no és òptim i tampoc permeten una producció eficient ni econòmica de grans quantitats. Per això es limiten al camp de la investigació científica.\nControlar la forma de les nanopartícules i la seva disposició és especialment interessant en el camp de la plasmònica. Els plasmons apareixen quan un feix de llum incideix en la interfície entre un dielèctric (material de baixa conductivitat com pot ser l'aire) i un material metàl·lic, el que dóna lloc a fenòmens com la concentració del camp elèctric o l'augment de l'absorció de llum. Aquests efectes són d'especial rellevància per al desenvolupament de sensors o cèl·lules fotovoltaiques.\nLa ressonància plasmònica depèn del material, de la seva forma, del medi que l'envolta, de l'orientació i de la possible interacció entre nanoestructures. Per a la seva aplicació real fora del laboratori es necessita un mètode que permeti fabricar de forma ordenada i controlar de forma precisa la geometria a gran escala. Això ara és possible gràcies a la tècnica que han desenvolupat a l'Institut de Microelectrònica de Barcelona (IMB-CNM) del CSIC, que permet obtenir nanopartícules controlant la forma i la ubicació de forma precisa, i a un cost econòmic.\nFlexible i de baix cost\nEl mètode es basa en la combinació d'una senzilla tècnica com és la litografia de nanoimpressió i diverses tècniques de deposició de metalls. En un primer pas, es crea una màscara d'òxid de silici sobre el substrat mitjançant nanoimpressió, el que permet obtenir resolucions nanomètriques. En un segon pas, els motius es traspassen a la capa de polímer dipositada prèviament sota la màscara. Les nanopartícules metàl·liques es creen quan es diposita el metall, tot prenent la forma de les cavitats entre el polímer i la màscara. Per tant és suficient controlar el gruix de la capa inferior de polímer per controlar l'altura de les estructures. En funció de la tècnica utilitzada per a la metal·lització les nanopartícules poden prendre diferents formes utilitzant una mateixa màscara, per exemple forma de tassa buides o piràmides.\nEl mètode destaca per la flexibilitat per obtenir qualsevol forma i combinació de materials; millorant així la resposta plasmònica de les nanopartícules\nEl mètode proposat destaca per la seva flexibilitat per obtenir qualsevol forma, i combinació de materials, el que permet adaptar el disseny per millorar la resposta plasmònica de les nanopartícules. A més, es pot aplicar a molts altres camps de la nanotecnologia, on un dels majors reptes per a la transferència de tecnologia és l'escalat de la fabricació a baix cost.\nEls resultats d'aquest treball, realitzats en col·laboració entre el grup de nanofabricació de l'IMB-CNM liderat pel científic del CSIC Francesc Perez Murano i el grup de nanomaterials magnètics de la Universitat de Barcelona han estat donats a conèixer a la revista Nanotechnology. S'hi han presentat algunes de les nanopartícules obtingudes en or, amb forma de tassa o amb forma cònica con, i mostren en alguns vídeos la resposta plasmònica. El mètode desenvolupat no només permet adaptar la forma i ubicació de les nanopartícules, sinó també combinar diferents materials i fer-ho a un cost relativament baix. Aquest treball ha constituït part de la tesi doctoral de la investigadora Nerea Alayo i contínua en l'actualitat mitjançant la tesi doctoral de la investigadora Ana Conde.\nNanoparticles with tunable shape and composition fabricated by nanoimprint lithography. Nerea Alayo, Ana Conde-Rubio, Joan Bausells, Xavier Borrisé, Amilcar Labarta, Xavier Batlle and Francesc Pérez-Murano. Nanotechnology, Volume 26, Number 44 doi: 10.1088/0957-4484/26/44/445302\nRessenya de l'article a la web de IOP: http://iopscience.iop.org/0957-4484/labtalk-article/63030\n27-06-2013 - Nanoquim: materials avançats a escala nanomètrica


bloc de notes: d’abril 2013\nEl paro en España superó por primera vez en la historia los seis millones de personas en el primer trimestre del año.\nPublicat per Pepe González a dijous, d’abril 25, 2013\nUna campanya de sensibilització sobre civisme que pretén aconseguir involucrar a la ciutadania contra les actituds incíviques, no és fàcil. Encara ho és menys si tens poc mitjans econòmics i has de limitar-te a fer servir els instruments i els mitjans de comunicació municipals.\nUna campanya, sobre qualsevol tema, només és eficaç si aconsegueix que la gent en parli, si aconsegueix notorietat.\nL’equip de disseny de l’ajuntament ha elaborat una campanya atrevida, que compensa amb ingeni la falta de mitjans: ni fotos ni dibuixos, grafia neta i una expressió d’impacte, directa i contundent.\nI una cosa important, no limitar-nos a denunciar unes actituds, també posar de manifest com perjudica als ciutadans i quin es el cost, també económic, que tenen les “bretolades” pel municipi.\nLa campanya gràfica es completa amb productes audiovisuals en el que alguns ciutadans donen recolzament a la campanya. Es tracta d’unificar esforços en la defensa d’un objectiu comú: fer un Castellar més cívic.\nPublicat per Pepe González a dimecres, d’abril 24, 2013\nGuindos, el gurú.\nEl pla era molt fàcil: guanyen les eleccions, el mon recupera la confiança en la economia espanyola, els mercats es barallen per invertir, la dreta europea, Merkel inclosa, es posen al servei del PP, comencem a créixer i tots feliços.\nQue ha passat? el dèficit descontrolat, el deute en màxims històrics, l’economia en recessió, i el que és més greu el número d’aturats, en permanent creixement, fa molts mesos que està a nivells insostenibles.\nLa polítiques de retallades en polítiques socials ens fan cada dia més pobres i deixen a molts ciutadans al marge de qualssevol protecció.\nQuan reconeixeran que una política del control del dèficit, sense creixement, sense incentius als processos productius, no ens permetrà sortir de la crisis, si ja ho diu fins i tot el Fons Monetari Internacional, tants anys el guardià de l’ortodòxia!\nEl senyor Guindos, amb el seu aire estúpidament altiu, és la cara d’aquesta desastrosa política econòmica. Ara ens diu que s’han equivocat , que continua la depressió, que continuarà el creixement de l’atur, que tot seguirà igual un any més. Aquesta gent no té alternatives, l’única política és fer-nos patir més. Ja és hora de canviar de política i de dirigents.\nPublicat per Pepe González a dilluns, d’abril 22, 2013\nIntel•ligent i subtil\nPublicat per Pepe González a dijous, d’abril 11, 2013\nEnric González és un periodista que sempre ha despertat les meves simpaties i una certa enveja. Ser corresponsal, en una època de vaques grosses, a Nova York, Londres, París i Roma (i finalment a Jerusalem) d’un diari que donava un pes important i de prestigi a la informació internacional no deixa de ser un privilegi.\nAquest cosmopolitisme el fa fugir de localismes i li dóna, necessariament, una visió oberta i cosmopolita del món, a part de permetre viure, amb un sou decent, en les ciutats més atractives del món.\nNo fa gaire, després de deixar el País, ha publicat un petit llibre de memòries. A part de passar comptes i deixar clara la seva falta de simpatia pel senyor Juan Luis Cebrián, el llibre és una bona mostra de l’evolució de la premsa escrita en l’Espanya de la transició i fins al nostres dies.\nEnric González té una ploma fàcil i el llibre és amè. De pas et fa reflexionar en l’evolució del periodisme i la professionalitat dels periodistes, el futur dels mitjans, la possibilitat d’una premsa lliure i potent, la llibertat de premsa, l’adaptació a una realitat molt més plural a on la informació, veraç o no, flueix amb facilitat.\nSembla evident que l’etapa idíl·lica dels grans diaris poderosos, influents i independents, està superada i ara, tots, també els mitjans i els periodistes, haurem d’adaptar-nos a una nova realitat.\nPublicat per Pepe González a dimarts, d’abril 09, 2013


S’implanta el Decret d’Admissió que incorpora mesures en favor de l’escolarització equilibrada de l’alumnat\nFoto: Departament d’Educació\nBarcelona. Divendres, 4 de març de 2022. 05:25\nEl Departament d'Educació començarà a abaixar les ràtios a les aules, una reducció que s’inicia el curs vinent escolar 2022-2023 als grups d’Infantil 3 (I3), que de forma generalitzada tindran 20 o menys alumnes per aula, i que progressivament s’anirà desplegant a la resta de cursos. Una mesura que s’implanta per primera vegada, amb l’objectiu que el 2030 es redueixin les ràtios a totes les aules i tenir menys alumnes a les classes d’escoles i instituts. Així, el proper curs tindrà menys alumnat, més grups, més mestres i menys nens i nenes per aula.\nLa reducció de ràtios a I3 suposa una millora pedagògica, atès que és en les edats més primerenques on la reducció té major incidència en l’alumnat, i també presenta beneficis pel professorat i pel sistema educatiu. Pel que fa a la reducció de ràtios per sota de 25 alumnes per aula, ho han aplicat el 99% dels públics i de forma voluntària el 73% dels grups concertats. I en un 86% dels grups d’I3 de l’escola pública i en un 37% dels grups de la concertada, la ràtio serà de 20 o inferior.\nUn ensenyament més individualitzat afavoreix l’atenció a les necessitats de l’alumnat, sobretot en els moments en què poden aparèixer dificultats. La ràtio baixa també implica una millora per al professorat, que pot disposar de més oportunitats per desenvolupar noves metodologies. El sistema educatiu també es veu beneficiat, atès que la detecció precoç de les necessitats d’aprenentatge pot preveure abandonaments futurs.\nFont: Departament d'Educació\nBaixen els alumnes, creixen els grups\nEl proper curs s’oferiran a I3 un total de 3.113 grups entre escola pública i concertada, 25 grups més que l’any anterior, i a 1r d’ESO un total de 2.968 grups, 26 grups menys que el passat curs.\nEn comparació amb l’any anterior, el Servei d’Educació de Catalunya ofereix a I3 un 8% més de grups malgrat que l’alumnat disminueix en un percentatge del 6%, prop de 3.500 alumnes menys. Això és possible per la reducció de les ràtios. Davant la circumstància de davallada d’alumnat, el Departament d'Educació no redueix els grups sinó que els incrementa disminuint el nombre d’alumnes per aula. A 1r d’ESO la previsió és de 2.000 alumnes menys, i la disminució de grups és només de 26 grups.\nNovetats en centres\nPel curs 2022-2023 es crearan els següents centres nous per fusió de dos centres ja existents: Escola Balàfia-Pinyana (Lleida), per fusió de 2 centres, l’Escola Balàfia i l’Escola Pinyana; l'Escola La Vila (Polinyà), per fusió de l’Escola Polinyà i l’Escola Pere Calders i l'Escola Castellfollit del Boix, per fusió de l’Escola Coll de Gossem i l’Escola de Maians, ambdues de la ZER Tres Branques.\nPel que fa als instituts escola, n’hi haurà 4 de nous: Institut Escola El Molí (Barcelona), per fusió de l’Escola Prosperitat i l’Institut Galileo Galilei; Institut Escola Arrabassada (Tarragona), per creixement de l’Escola Arrabassada; Institut Escola de Torrelles (Torrelles de Llobregat), per integració de l’Escola Sant Martí, l’Escola Can Coll i l’Institut Torrelles de Llobregat i l'Institut Escola Miquel Martí i Pol (Lliçà d’Amunt), per creixement de l’Escola Martí i Pol.\nS’integra un centre a la xarxa pública del Departament d'Educació, l’Institut Escola Projecte de Barcelona.\nAplicació del decret d’admissió d’alumnat\nEl pròxim curs s’implementaran les mesures que deriven del Decret de la programació de l’oferta educativa, aprovat el 2021, que preveu una distribució equilibrada de l’alumnat per tal de facilitar l’assoliment de l’èxit educatiu de la mà de la qualitat educativa, l’equitat, la igualtat d’oportunitats i la cohesió social.\nLa novetat més destacada del Decret és que l’alumnat arribarà, tant a l’escola pública com a la concertada, tant a I3 com a 1r d’ESO, amb tots els recursos econòmics necessaris associats a la seva escolarització. A partir del curs 2022-2023, els centres públics rebran 384,6 euros per alumne, i els concertats, 988,11 euros per alumne.\nLa preinscripció escolar serà totalment electrònica, i es podrà fer les 24 hores al dia durant els 7 dies de la setmana. Aquelles famílies que per elles soles no puguin fer el tràmit, podran demanar cita prèvia al centre triat en primera opció o a les Oficines Municipals d’Escolarització (OME). Tota la informació del procediment, calendari i tràmits es pot consultar a preincripcio.gencat.cat.\nLes dates de preinscripció són: en educació infantil i primària, entre el 7 i el 21 de març i pel que fa a l’Educació Secundària Obligatòria (ESO), entre el 9 i el 21 de març.\nPel que fa a la matriculació, es podrà fer entre el 21 i el 29 de juny als cursos compresos entre Infantil 3 i 4 d’ESO.


Reforç del Servei de Defensa d’Ofici i Assistència Jurídica Gratuïta entre els dies 1 a 3 d’octubre.\nDarrera actualització el 28 Setembre 2017\nAmb ocasió del referèndum convocat per aquest diumenge 1 d'octubre, la Junta de Govern de l'Il·lustre Col·legi d'Advocats de Granollers ha decidit reforçar el Servei de Defensa d'Ofici i Assistència Jurídica Gratuïta entre els dies 1, a 3 d'octubre, ambdós inclosos, i, en conseqüència, incrementar el contingent d'advocats de guàrdia adscrits al Torn d'Ofici per atendre qualsevol mena d'incidència que es pogués produir.\nPer aquest motiu, els advocats dels torns que a continuació es diran, que estiguin de guàrdia els dies 1, 2 i 3 d'octubre, hauran d'estar disponibles i localitzables a fi de prestar, si escau, el servei d'assistència a detinguts o investigats que demanin ser assistits per Lletrat del Torn d'Ofici, pel següent orde, en funció de les eventuals contingències que puguin sorgir:\n1r) Lletrats del Servei d'Assistència Jurídica al Detingut\n2n) Lletrats del Servei d'Assistència Jurídica que prestin el servei als jutjats\n3r) Lletrats del Servei d'Assistència al detingut o imputat de violència de gènere\n4t) Lletrats del Torn de víctimes de violència de gènere\n5è) Lletrats del Torn de Menors\n6è) Lletrats del Torn d'estrangeria\nA tots els companys que esteu de guàrdia aquestes dates, us pregaríem una especial cura i diligència a fi de poder prestar als ciutadans el servei en les degudes condiciones de qualitat.\nFinalment, us recordem que en la vostra actuació, els advocats del torn d'ofici esteu emparats per la Junta de Govern, per la qual cosa us podeu posar en contacte amb el Diputat que estigui de guàrdia, trucant al telèfon número 695 474 562 cas que tingueu qualsevol dubte o incidència.\nAgraint la vostra col·laboració, aprofitem l'ocasió per saludar-vos.\nJOSEP MEDINA I PADIAL, Degà


Seguretat en màquines expenedores d'aliments | Consumer\nSeguretat en màquines expenedores d’aliments\nLes particularitats d'aquest tipus de comercialització requereixen mesures específiques de conservació i ubicació dels aparells que garanteixin la seguretat dels productes\n“Vending” és una paraula anglesa que s’utilitza per denominar el sistema de vendes de diferents productes, entre els quals s’inclouen els aliments, a través de màquines expenedores automàtiques. Es tracta, sens dubte, d’un sector en alça: a més de la llibertat d’horaris i punts de venda i d’abaratir el producte per la pràctica absència de mà d’obra, abasta gran varietat d’aliments, des dels clàssics snacks i sándwiches fins a les saludables pomes i altres peces de fruites molt concordes amb les noves tendències nutricionals. Aquest sistema porta aparellats, no obstant això, riscos específics i també intensifica alguns.\nUna dels grans avantatges de les màquines expenedores d’aliments sobre altres sistemes de venda és l’enorme disponibilitat dels seus productes, tant en el temps (venda les 24 hores del dia durant els 7 dies de la setmana tot l’any), com a l’espai, ja que poden col·locar-se pràcticament en qualsevol lloc, des de l’hall d’un hotel, una oficina, un col·legi, un centre esportiu, un hospital o a peu de carrer.\nNo obstant això, el fet d’emmagatzemar els productes en màquines expenedores, situades a més en zones alienes a l’àmbit tradicional de consum d’aliments com a cafeteries o restaurants, genera perills afegits i intensifica alguns dels ja presents en els altres sistemes de venda i distribució de productes alimentaris.\nLa ubicació de les màquines, sovint inadequada, constitueix un dels punts que més vulneren la seguretat dels aliments\nEl principal perill que compromet la seguretat alimentària dels productes distribuïts a través del “vending” és la contaminació microbiana dels aliments a causa de la multiplicació de microorganismes, tant alterantes com a patògens. Aquesta contaminació és conseqüència de la conservació a temperatures inadequades. Un altre perill associat és la contaminació tant biològica com a química, i fins i tot física, ocasionada pel mal estat de conservació i higiene d’aquest tipus de màquines.\nTampoc ha de passar per alt la deterioració dels aliments (desenvolupament de microorganismes alterantes o patògens, alteració enzimàtica, modificació de les seves propietats organolépticas o pèrdua de nutrients) per sobrepassar les dates de caducitat dels productes o de consum preferent.\nLa ubicació de les màquines expenedores, sovint situades en emplaçaments d’elevat risc sanitari (normalment de molt trànsit de persones i fins i tot d’animals), que a més no solen ser tractades com a zones protegides des del punt de vista higiènic-sanitari i, per tant, poden convertir-se en un potencial focus de contaminació, constitueix un factor de risc afegit.\nPer evitar aquests perills han de tenir-se en compte uns requisits imprescindibles i han de complir-se les normatives corresponents, tant quant al tipus de producte específic com en l’àmbit general alimentari. Un d’aquests requisits es refereix als productes alimentosos, que es mantindran a les temperatures reglamentàries que garanteixin la seva correcta conservació. A més, es renovaran amb la freqüència necessària, tenint en compte la seva data de caducitat o de consum preferent per evitar oferir productes fora dels marges de seguretat.\nEls envasos o embalatges dels productes que ho requereixin respondran a les seves necessitats específiques i s’ajustaran a la normativa quant a materials, etiquetatge i llistat d’ingredients es refereix. Tot això anirà unit al manteniment d’unes perfectes condicions que garanteixin la protecció i conservació de l’aliment. Per assegurar la correcta higiene de les màquines, el seu titular elaborarà i aplicarà un programa de neteja i desinfecció que es durà a terme dins dels paràmetres que s’estableixen en la legislació. D’altra banda, el disseny de les màquines facilitarà la seva neteja periòdica i no haurà de suposar, a cap moment, per la naturalesa dels seus materials, una potencial font de contaminació dels aliments emmagatzemats.\nEn la part exterior de les màquines, en un lloc visible i de forma clarament llegible, s’indicarà el nom i adreça de la persona o empresa responsable del seu proveïment i manteniment. El manteniment de la màquina expenedora ha d’assegurar el seu correcte funcionament en totes les seves funcions, de tal forma que es garantiran unes òptimes condicions de conservació i elaboració, si fos el cas, dels aliments allí exposats.\nAliments més comuns\nSnacks com a patates o barritas de cereals, sándwiches i entrepans tant freds com a calents, pizzes, sopes, peces de fruita en ocasions d’origen ecològic, pa i brioixeria, gelats, begudes com a aigua, refrescs, sucs, cafè, infusions o xocolata són alguns dels aliments que podem trobar en aquest tipus de màquines. En alguns països asiàtics fins i tot poden adquirir-se llagostes vives.\nEs tracta, per tant, d’una gran varietat de productes, alguns d’ells amb necessitats especials d’emmagatzematge i conservació, principalment de refrigeració. Uns altres són precuinats, que s’acaben d’elaborar al moment de consum, per la qual cosa les màquines expenedores han de disposar de mecanismes especials de tractament tèrmic que sovint combinen microones i grill.\nLa Conselleria de Salut de la Generalitat catalana ha recomanat evitar la ubicació de màquines expenedores d’aliments i begudes en zones accessibles a menors de 16 anys, així com modificar l’oferta i la publicitat d’aquestes per facilitar i promoure una alimentació saludable. Catalunya ha estat la primera comunitat autònoma a recollir aquest tipus d’indicacions en una guia sobre les màquines expenedores de begudes i menjars amb l’objecte de lluitar contra les” dietes escombraries” i el sobrepès i obesitat infantils.\nReial decret 706/1986, de 7 de març, pel qual s'aprova la reglamentació tècnic-sanitària sobre condicions generals d'emmagatzematge (no frigorífic) d'aliments i alimentaris.\nReial decret 2207/1995, de 28 de desembre, pel qual s'estableixen les normes d'higiene relatives als productes alimentosos i que va incorporar al nostre ordenament jurídic la Directiva 93/43/CEE del Consell, de 14 de juny de 1993.\nconservació máquinas expendedoras de alimentos-ca maquinas-ca seguretat ubicació


cotó de sucre: Crumble de formatget amb samfaineta\nCrumble de formatget amb samfaineta\nA l’estiu és època de fer samfaina. El rebost s’omple de pebrots, albergínies, carabassons i tomaques. Tenim el desfici d’aprofitar-ho tot i no llençar res (aquelles coses que aprens de petita i que et queda mooolt interioritzat). És moment, doncs, d’aparcar la mandra estiuenca, posar-se el davantal i començar a rentar i tallar hortalisses per a fer-ne truites, salses, escalivades, melmelades i samfaines.\nQuan ja en comencem a estar fins al capdamunt és quan busquem disfressar alguna de les receptes de la nostra tradició i arribem a fer aquest crumble salat per posar damunt de la samfaina servida en flamera individual.\nEl crumble és un postre d'origen anglès que es fa fent una barreja de sucre, farina i mantega (com una mena de pasta brisa) que es posa per damunt d'algun pastís o fruites talment com fos un gratinat i es cou al forn. Segons la recepta, de vegades la pasta queda més arenosa i altres no tant, llavors s'esmicola la pasta i es posa per damunt del preparat, com en aquesta recepta.\nAvui en fem una versió salada i hi incorporem formatgets juntament amb la mantega (a nosaltres ens agraden els d'aquella vaca que riu).\nSamfaineta Crumble de formatget ("La Vache qui rit")\n- 1/2 carabassó - 4 formatgets\n- 1/2 pebrot verd - 50 g de farina\n- 1/2 pebrot vermell - 25 g de mantega\n- 1 ceba - 2 formatgets més (per decorar)\n- oli, sal, sucre\nSamfaina: es tallen totes les hortalisses a quadrets petitons, es posa oli en una cassola, s'hi aboca la ceba i es deixa estovar a foc lent uns 10 minuts, s'hi incorpora el pebrot verd, el vermell, el carabassó i l'albergínia i un pols de sal. Es cou a foc lent i tapat uns 20 minuts, es ratllen les tomaques i s'hi afegeixen, s'hi posa un pol de sucre i es cou tot junt fins que la tomaca queda reduïda i les hortalisses lluentes. Es rectifica de sal i sucre.\nCrumble: es fa una barreja de tots els ingredients fins que queda homogènia. Es deixar reposar a la nevera 1/2 hora.\nMuntatge: es posa la samfaina en recipients individuals d'anar al forn i pel damunt s'hi escampen trossets de pasta del crumble i de formatget, s'entren al forn i es couen a 170º uns 10 minuts o fins que veiem la pasta torradeta.\nLa inspiració per a fer aquesta recepta, una vegada més, l'hem trobat en aquesta col·lecció de llibres.\nBy Cotó de sucre a 02 de setembre\nEtiquetes de comentaris: crumble, entrants, gots, samfaina\nGemma 2 de setembre de 2011, a les 18:12\nM'encanta la idea, la combinació de les dues textures, de la samfaina i del crumble cruixent, ha de quedar molt bé.\nI jo també he fet sempre el crumble en versió dolça, així que aquesta salada m'ha cridat molt l'atenció. La provaré ;)\nMercè de Cotó de Sucre 2 de setembre de 2011, a les 18:33\nGemma, queda força bçe, ja ho veuràs:)\nAnònim 2 de setembre de 2011, a les 18:50\nPlas, plas, plas!! Sou unes artistes, sense més!!\nMercè de Cotó de Sucre 2 de setembre de 2011, a les 19:46\nGràcies Sandra, però aquí els artistes són tots els blocaires tan pencaires com vosaltres. Petons!\nMiquel 2 de setembre de 2011, a les 20:07\nmuy buena esta receta facil,crujiente y deliciosa\nbuen finde parella\nNo tot són postres 2 de setembre de 2011, a les 20:42\nBonica i bona l'idea... realment acabo fins al capdamunt de fer samfaina, escalivada i altres!\nGEMMA 2 de setembre de 2011, a les 20:52\nUna manera diferent de gaudir d'una samfaina.\nMercè de Cotó de Sucre 2 de setembre de 2011, a les 23:51\nMiquel, moltes gràcies, bon cap de setmana.\nDolça, Gemma, és una solució per variar una mica. Petons!\nJudith 4 de setembre de 2011, a les 0:19\ncom m'agrada la sanfaina!!!!!! sigui de la manera que sigui! la vostra proposta és del més original!!!! ole, ole!!! apuntadíssima. Petonets\ntrifasic de baileys 4 de setembre de 2011, a les 7:31\nUalaa!! però que bo,n?? quin plat més original!! m'apassionen tots i cada un dels ingredients!! te'l copio amb el teu permís! petons\nCristina 4 de setembre de 2011, a les 18:51\nUna samfaina ben original...sempre crumble dolç i ara ens presenteu la versió salada. Genial1\nLaura 4 de setembre de 2011, a les 22:51\nQuin format més original de samfaina. M'encanta!!! aquesta recepta me l'apunto perquè fa molt bona pinta.\nCóc de formatge de cabra i carabassó\nEscabetxat de tonyina i musclos amb llimona


FOTOS BTT 2013\nClassificacions Curt 2-10-2016\nClassificacions Llarg 2-10-2016\nFOTOS BTT 2-10-2016\nLa BTT Santa Pau canvia de data i no serà el 1 d'octubre sino el 22 d'octubre de 2017.\nEl motiu del canvi és el referendum de l'1 d'Octubre i la dificultat per comptar amb tots els voluntaris que fan possible la nostra btt: controls, avituallaments ...\nTindrem una volta curta ciclable ràpida i sense gaire desnivell acumulat d'uns vint-i-pico quilòmetres.\nLa volta llarga afegirà al recorregut de la curta pujades molt dures i baixades molt tècniques per fer un total de quaranta i pico quilòmetres.\nXIX BTT SANTA PAU 2 D'OCTUBRE DE 2016\nPROPERA BTT SANTA PAU DIUMENGE 2 D'OCTUBRE DE 2016\nLa BTT Santa Pau canvia de data i a partir d'ara es farà el primer diumenge d'octubre per tal de poder triar els millors recorreguts possibles.\nTindrem una volta curta amb dues baixades molt tècniques i llargues, i la volta llarga hi afegirà un altre baixada molt tècnica.\nEl recorregut enllaça les tres millors baixades que tenim, és una prova de descens però s'ha de pedalar molt per poder baixar-les.\nLes inscripcions anticipades es podran fer a través de runedia entre el 20 de setembre i l'1 d'octubre a les 12:00.\nVolta Curta 22 km i Volta Llarga 36 km.\nEl recorregut curt recorrerà Santa Pau, El Salt de Can Batlle, Pruan, Coll Satrapa, Sant Martí, Oratori de Pedragudes i Santa Pau. La volta curta és encara més dura que l'edició que vàrem fer al mes de febrer i la més dura i tècnica dels darrers anys amb 813 metres de desnivell positiu.\nEl recorregut llarg anirà (a més del recorregut de la curta) al Volcà Roca Negra, Collada de Font Pobra, Mirador de Penya Paguera, Aulina de la Creu, Estret de Gibraltar, El Grau, Les Marrades, Collet de Maria i Santa Pau. La volta llarga te 1.474 metres de desnivell positiu i puja fins a buscar la baixada de marrades i collet de maria, amb una variant espectacular.\nKm 16 Sòlid-Líquid (Curta i Llarga)\nKm 25 Sòlid-Liquid (Llarga)\nKm 29 Aigua i Suc de Taronja (Llarga)\nArrivada (km 22 o 36) Butifarra\nPublicat per Miquel Palma a 13:47 Cap comentari:\nBTT SANTA PAU 2015\nJA ESTAN PENJADES TOTES LES FOTOS DE QUE DISPOSEM A FOTOS 2015\nUn total de 128 bikers han participat a la XVII Pedalada BTT Santa Pau. 48 corredors s'han decidit pel circuit curt i 80 pel circuit llarg. Ha estat la més baixa participació en els darrers anys tot i que la percepció que tenim és que els que han vingut els ha agradat el recorregut.\nEl primer classificat del recorregut curt ha estat l'Olotí Ricard Badia de Bicicarril.com, que acaba de ser pare, amb un temps de 1:17:00. El segon ha estat el medallista olímpic als Jocs d'Atenes Carles Torrent del Club Ciclista Olot Infantil que amb un temps de 1:21:18 ha resurgit de les seves cendres com l'Au Fenix. El tercer classificat ha estat el corredor de Ripoll Joan Iglesies de la Unió Ciclista Campdevanol amb un temps de 1:21:19.\nLa primera noia del recorregut curt ha estat la corredora de Banyoles Èrica Geli amb un temps de 2:33:49.\nEl primer classificat del recorregut llarg ha estat el corredor de Vilafant Victor Pérez amb un temps espectacular de 1:38:15. El segon classificat ha estat el Gironí Albert Roca del Scale Bikes Extrem amb un temps de 1:39:37. Ha completat el podi el corredor dels AspresXtrem i ídol local a Santa Pau Emili Espigulé.\nLa primera noia del recorregut llarg ha estat la corredora de Mas Llunès Meritxell Solà del BTT Fornells Ambisist amb un temps de 2:53:20.\nEsperem que us hagi agradat el recorregut i us esperem l'any vinent.\nPublicat per Miquel Palma a 19:56 Cap comentari:\nXVII BTT SANTA PAU 2015\n1ª CURSA DEL GARROTXIRCUIT 2015\nEl diumenge 1 de març de 2015 a les 9:00 del matí celebrarem la XVII Pedalada BTT de Santa Pau. La recollida de dorsals pels inscrits o inscripció el mateix dia de la cursa serà entre les 8:00 i les 8:45.\nLes inscripcions anticipades es podran fer a través de runedia.com entre el 6 de febrer i el 27 de febrer a les 23:59.\nVolta Curta 26 km i Volta Llarga 33 km.\nEl recorregut curt recorrerà Sant Martí, Pedragudes, El Croscat, La Fageda i voreja els volcans Santa Margarita i Rocanegra. Recorregut trencacames amb una combinació de pista i corriol. Amb el seu punt màxim de duresa al corriol de Pedragudes que el farem per primer cop en pujada.\nEl recorregut llarg anirà a la Collada de Font pobre, Penya Paguera, Aulina de la Creu , Estret de Gibraltar, Les Marrades, Collet de Maria i Santa Pau. Aquest any hi ha pocs quilòmetres de diferència entre la curta i la llarga però són durs en pujada i molt tècnics en baixada.\nProva puntuable per el GarrotXircuit 2015.\nPublicat per Miquel Palma a 20:30 Cap comentari:\nHI HA NOVES FOTOS DE LA VOLTA LLARGA A FOTOS 2014\nEl primer classificat de la volta llarga ha estat en Joan Llordella Prat amb un temps de 2 hores i 12 minuts, el segon ha estat l'Arnau Rota Cano amb un temps de 2 hores i 17 minuts i tercer ha estat en Rafael Herrero Sancho amb un temps de 2 hores i 18 minuts.\nEl primer classificat de la volta curta ha estat en Cristobal Bautista Garcia amb un temps d' 1 hora i 17 minuts, el segon ha estat l' Albert Pont amb un temps d' 1 hora i 19 minuts i tercer classificat ha estat en Fernando de Pablo amb un temps d' 1 hora i 20 minuts.\nLa primera classificada de la volta llarga femenina ha estat la Nuri Sitjà Mir amb un temps de 3 hores i 57 minuts, ha estat la única noia que ha optat pel recorregut llarg.\nLa primera classificada de la volta curta femenina ha estat la Mila Duran Rodriguez amb un temps d'1 hora i 51 minuts, la segona ha estat la Manoli Melero Fernandez amb un temps d' 1 hora i 54 minuts i tercera classificada ha estat l'Elisabet Demonjó Duran amb un temps de 2 hores i 3 minuts.\nNotícia i Video EL GARROTXÍ\nNoticia i Video OLOT TV\nPublicat per Miquel Palma a 23:50 Cap comentari:


LES EMPREMTES DE SANCHIS GUARNER\n9 de setembre de 2019 NOMS I EMPREMTES 0 comentaris\nAvui fa 108 anys que va néixer Manuel Sanchis Guarner, filòleg, assagista, historiador i escriptor valencià molt vinculat a Mallorca. Hi arriba el 1943 i ho conta així Francesc de B. Moll en el seu “Els altres quaranta anys”:\n“No sé si per revisió de sentència o per alguna amnistia, l’empresonament de Sanchis Guarner quedà reduït a una tercera part del temps previst, i el gener de 1943 el posaren en llibertat. Tot seguit que en vaig tenir notícia, li vaig escriure dient-li que, si no tenia altre sortida millor, podia venir a Mallorca per ajudar-me en l’elaboració del Diccionari i probablement li trobaríem alguna altra ocupació digna. Efectivament, vaig parlar per ell a En Bernat Suau, director de l’Institut Femení, i quedàrem que el contractaria com a professor d’alemany”.\nEncara diu més:\n“La forta personalitat de Sanchis Guarner es deixà sentir molt prest en els medis intel·lectuals de Mallorca. Es féu amic de Llorenç Villalonga, i amb ell i alguns escriptors joves formaren una tertúlia al Cafè Riscal, on es discutia i s’exposaven criteris nous en qüestions literàries. L’evolució de l’Escola Mallorquina cap a uns nous horitzons més oberts i de més llibertat expressiva tingué un estímul i una orientació molt eficient en el magisteri de Sanchis Guarner. Els millors talents joves, com eren Llorenç Moyà, Bernat Vidal i Tomàs, Josep Maria Llompart i Jaume Vidal Alcover, foren els primers beneficiats d’aquelles tendències renovadores que Manuel Sanchis duia dels ambients més cultivats de Madrid, de Barcelona i de València”.\nAixí, Sanchis Guarner tingué un paper essencial en el ressorgiment literari de Mallorca un cop acabada la Guerra.\nResidí a Mallorca des del 1943 al 1959. Setze anys de feina molt intensa i magníficament feta. Honor permanent.


Accessoris de moda per a nens de Trendy Kids | BarcelonaKids\n> Trendy kids>Accesoris Kids\nAccesoris Kids (40 items)\nCaputxes i Jocs de Mànigues\n1 a 6 mesos\n12 a 18 mesos\n8 a 9 anys\nCaputxa vintage BEE\nBusques un complement realment diferent per aquest hivern? Para, no busquis més. Aquesta capota vintage és perfecta com a alternativa als gorros, mantingues calenteta el cap del teu nadó de la forma més atrevida. La llaçada permet que la caputxa li duri posada més de 3 minuts seguits, no ho dubtis i prova-la, t’agradarà. Reversible amb les teles Bee i Mel .\nCaputxa vintage AQUA\nBusques un complement realment diferent per aquest hivern? Para, no busquis més. Aquesta capota vintage és perfecta com a alternativa als barrets, mantingues calentet el cap del teu nadó de la forma més atrevida. La llaçada permet que la capota li duri posada més de 3 minuts seguits, no ho dubtis i prova-la, t’agradarà. A més a més, és reversible en Aqua...\nCaputxa vintage FLOR\nBusques un complement realment diferent per a aquest hivern? Para, no busquis més. Aquesta caputxa vintage és perfecta com a alternativa als gorros, mantingues calentet el cap del teu nadó de la forma més atrevida. La llaçada permet que la capota li duri posada més de 3 minuts seguits, no ho dubtis i prova-la, t’agradarà.\nGorro de pell d'ovella Silver\nAquest capell de pell d'ovella en teixit platejat pertany a la col·lecció AW2017/18 Space Oddity de Piñata Pum. Està ambientada a l'espai i inspirada en referents culturals que ens fan viatjar als anys 70’s, període de la història de revolució artística i creativa.\nMitjó Ós Blanc\nMitjó alt amb disseny d'ós en color blanc. Pertany a la col·lecció Fall/Winter 17 Wild Animals.\nMitjó Ós Negre\nMitjó alt amb disseny d'ós en color negre. Pertany a la col·lecció Fall/Winter 17 Wild Animals.\nMitjó Arpa Gris\nMitjó alt amb disseny d'arpa en color gris. Pertany a la col·lecció Fall/Winter 17 Wild Animals.\nMitjó Arpa Blava\nMitjó alt amb disseny d'arpa en color blau. Pertany a la col·lecció Fall/Winter 17 Wild Animals.\nMitjó Guineu Rosa\nMitjó alt amb disseny de guineu en color rosa. Pertany a la col·lecció Fall/Winter 17 Wild Animals.\nMitjó Guineu Blava\nMitjó alt amb disseny de guineu en color blau. Pertany a la col·lecció Fall/Winter 17 Wild Animals.\nMitjó Ós Gris\nMitjó alt amb disseny d'ós en color gris. Pertany a la col·lecció Fall/Winter 17 Wild Animals.\nMitjó Raccoon Rosa\nMitjó alt amb disseny de raccoon en color rosa. Pertany a la col·lecció Fall/Winter 17 Wild Animals.\nMitjó Raccoon Gris\nMitjó alt amb disseny de raccoon en color gris. Pertany a la col·lecció Fall/Winter 17 Wild Animals.\nEscalfador de coll de punt Allover Stars\nAquest escalfador de coll de punt en blau pertany a la col·lecció AW2017/18 Space Oddity de Piñata Pum. Està ambientada a l'espai i inspirada en referents culturals que ens fan viatjar als anys 70’s, període de la història de revolució artística i creativa.\nEscalfador de coll Allover Stars\nAquest escalfador de coll en blanc amb estampat d'estels pertany a la col·lecció AW2017/18 Space Oddity de Piñata Pum. Està ambientada a l'espai i inspirada en referents culturals que ens fan viatjar als anys 70’s, període de la història de revolució artística i creativa.\nEscalfador de coll Allover Space\nAquest escalfador de coll amb estampat de l'espai en blau pertany a la col·lecció AW2017/18 Space Oddity de Piñata Pum. Està ambientada a l'espai i inspirada en referents culturals que ens fan viatjar als anys 70’s, període de la història de revolució artística i creativa.\nBufanda ajustable rosa amb maduixes\nBufanda ajustable rosa amb maduixes de cotó 100% d'una banda, i per l'altre suau i calant polar.\nBufanda ajustable rosa amb flors\nBufanda ajustable rosa amb flors de cotó 100% d'una banda, i per l'altre suau i calant polar.\nBufanda ajustable amb trens\nBufanda ajustable amb trens de cotó 100% d'una banda, i per l'altre suau i calant polar.\nBufanda ajustable de ratlles\nBufanda ajustable de ratlles de cotó 100% d'una banda, i per l'altre suau i calant polar.\nBufanda ajustable amb gos\nBufanda ajustable amb gos de cotó 100% d'una banda, i per l'altre suau i calant polar.\nBufanda ajustable quadrats\nBufanda ajustable quadres de cotó 100% d'una banda, i per l'altre suau i calant polar.\nBufanda ajustable estampada\nBufanda ajustable estampada de cotó 100% d'una banda, i per l'altre suau i calant polar.


Més de 20 TV locals ja emeten “L’Administrador, a casa”\nJa són més de vint les televisions locals de Catalunya que emeten regularment “L’Administrador, a casa”, el programa informatiu sobre qüestiones d’habitatge que, impulsat pels Col·legis d’Administradors de Finques de Barcelona-Lleida, Girona i Tarragona, és distribuït per Comunicàlia, xarxa de televisions locals.\nL’espai és un clip de sis minuts produït per Vulcania Productora Audiovisual, amb guió de ConteBCN Comunica i presentació d’Eva Franquès. L’enregistrament de plató té lloc al mateix Col·legi d’Administradors de Finques omega ladymatic fake watches de Barcelona-Lleida.\n“L’Administrador, a casa”, que s’emet des del setembre passat, té com a objectiu fer pedagogia sobre l’habitatge i les qüestions que es plantegen habitualment en el funcionament de les comunitats de propietari, així com sobre l’assessorament professional que exerceixen els administradors de finques col·legiats. El guió planteja un tema monogràfic, que també és objecte d’una enquesta ciutadana i finalment es dona resposta a les consultes i suggeriments dels espectadors.\nAl programa, d’emissió setmanal, s’aborden temes com el contracte d’arrendament, les obres de rehabilitació, el desnonament, la seguretat, el contracte de compravenda, la propietat replica rolex horitzontal i la vertical, l’assegurança de l’edifici i de la llar, les urbanitzacions, el reciclatge de residus, la neteja, els serveis comuns, el porter, l’ascensor o el pàrquing de casa.


OFERTA LABORAL PER UNA JORNADA DE VOLUNTARIAT PUNTUAL – Associació CEN\nEl diumenge 5 de juny organitzem 6 actuacions de voluntariat de manera simultània en diferents zones. La majoria de les actuacions constaran en recollides de residus però podrien haver variacions. Les persones monitores hauran de contribuir en la difusió de l’actuació, guiar el voluntariat, fer fotos, pesar els residus recollits i vetllar per la seguretat i el bon funcionament de l’activitat.\nPer cada zona es seleccionaran 3 persones titulars, incloent-hi la responsable de la coordinació, i fins a 7 persones en reserva, que seran cridades en l’ordre establert en funció del nombre de voluntaris inscrits a la jornada a raó d’un/a monitor/a per cada 20 persones voluntàries.\nVinaròs (País Valencià)\nIrun (País Basc)\nRemuneració: 75 € bruts (-15% IRPF).\nData i horari: diumenge 5 de juny de 9 a 14 h aproximadament + formació prèvia (data a convenir). Existeix la possibilitat que l’activitat s’hagi d’ajornar si les condicions meteorològiques no són favorables.\nFormació o experiència relacionada amb l’objecte de la present convocatòria.\nPersona treballadora, responsable i amb bon rotllo.\nCapacitat per fer la feina detallada.\nCatalà i/o espanyol (segon la zona).\nAntecedents en l’àmbit de la conservació de la Natura.\nProximitat a la zona triada.\nOpcions de mobilitat.\nSi t’interessa aquesta oferta laboral puntual, envia el teu CV amb una carta de motivació breu i quina preferència de zona o zones tens a info@assoc-cen.org abans del 23 d’abril.


EDICIÓ 2017: MÓN FELIÇ\nDiego Moreno / Guardians de la memòria\nKarla Guerrero / Ser aquí\nOscar Xarrié / Avui em vaig despertar com un astronauta en hibernació\nRafa Ariño / Girant amb ...\nSergio de el Molí / Negatius sense positivar de l'Espanya buida\nTaller amb José Manuel Navia\nTerritori, viatge i memòria / José Manuel Navia\nI TROBADA D'ESCOLES DE FOTOGRAFIA\nAdela Moreno / Escola d'Art d'Osca\nCristina Torres / Escola d'Art de Lleida\nJavier Sánchez / CPIFP Els Enllaços\nLola Calzada / Màster en Fotografia UPV\nLa seva vida és un megustómetro, no cal que dissimuli. I ara gatet, ara capvespre, va passant dies de perenne felicitat. Sospita que, en realitat, el món gira a una altra banda. Tot i que no vulgui ser esgarriacries, amb el bonic que és l'amor, sobretot en carmanyola.\nMalgrat això, li agraden certes fesomies, la magdalena aquesta, el sol que brilla i la solitud per elecció, per la qual cosa podrà trobar aquí el seu lloc. I si no li agrada gens d'això, també aquesta serà casa. No és qüestió de discriminar: de vegades, mirar fotografies permet conèixer el que tenim dins. D'altres, només comuniquen, tot i que ignorem què. Des que es va fer obligatori somriure a les fotos, la felicitat s'ha fet tan imminent que un es queda seriós a la foto i acaba al calabós.\nQuè per què món feliç? Doncs no ho sabem. Si ho sabéssim no hi hauria ni llibres, ni fotografies, ni rom, ni cordes en les bigues. Si vol respostes, miri al Google. Aquí només tenim preguntes.\nFoto cartell: JONÀS REVILLA


La ciutadania de Castelló decideix invertir en 16 propostes veïnals dels Pressupostos Participatius 2018\nL’Ajuntament destinarà més d’un milió i mig d’euros en projectes destinats principalment a centres educatius, esports, parcs, mobilitat sostenible, oci amb mascotes o manteniment de carrers.\nLa vicealcaldessa i regidora de Participació Ciutadana, Ali Brancal, i el regidor de Modernització, Ignasi Garcia, han presentat aquest matí el balanç final i els resultats del procés dels Pressupostos Participatius 2018. En total han sigut 16 propostes votades pels ciutadans de Castelló, dels 45 projectes que passaren la fase d’aval tècnic, i en les quals l’Ajuntament de Castelló invertirà més d’un milió i mig d’euros.\nBrancal ha indicat que "en el procés han participat més de 3.700 persones on la ciutadania ha enviat 157 propostes" i ha mostrat la seua satisfacció perquè la majoria han estat dones, el 60.91%, i per tant "demostra que les dones quan tenen ocasió de tindre veu gasten aquesta oportunitat".\nEn la votació final han votat més de 2.400 persones les quals han escollit principalment "per centres educatius, esports, parcs, mobilitat sostenible, oci en mascotes i manteniment de ciutats i reparaments de carrers", tal com ha manifestat el regidor Garcia. En aquesta línia, Garcia ha destacat que "la gràcia dels Pressupostos Participatius està en tindre un canal de comunicació directa amb la ciutadania, aprofitant les tecnologies de la informació perquè la ciutadania puga fer propostes de forma directa".\nAmbdós edils han insistit que els Pressupostos Participatius segueixen servint per a fer un mapa de les necessitats de la ciutat. A més, Garcia ha assenyalat que "la distribució per districtes ens ha permès arribar d’una forma més clara a tota la ciutat i a que cadascun dels districtes tinga la seua pròpia iniciativa i tindran la seua inversió".\nEn aquesta edició la mobilització ciutadana per a decidir sobre els projectes participatius ha estat molt més repartida, sent la xarxa pública de bicicletes adaptades per a persones amb mobilitat reduïda la més votada amb 333 vots.


Andorra Sostenible impulsa un taller sobre el canvi climàtic i la petjada ecològica a les escoles – Ràdio Valira\noients aquí avui: 4753\nEl ministeri de Medi Ambient, Agricultura i Sostenibilitat, a través d’Andorra Sostenible, ha impulsat la creació i difusió d’un taller sobre la petjada ecològica per conscienciar del canvi climàtic i fomentar un millor ús dels recursos naturals.\nEl taller és una directriu de l’acord de reconeixement de la crisi climàtica i de declaració de l’estat d’emergència climàtica i ecològica aprovada per unanimitat del Consell General. La iniciativa també s’ha fet coincidir amb la Setmana europea de l’energia sostenible, que busca impulsar el canvi necessari cap a la transició energètica.\nL’activitat està dirigida a alumnes de segona ensenyança i batxillerat i ha estat incorporada a la guia de recursos pedagògics del curs 2021-2022 que ofereix el ministeri a través d’Andorra Sostenible, així com al catàleg d’activitats educatives que el ministeri d’Educació i Ensenyament Superior ofereix a tots els centres escolars per aquest curs 2021-2022. El taller ja s’ha impartit en tres grups de l’escola andorrana de batxillerat de la Margineda, amb la participació d’un total de 66 alumnes, i la voluntat és arribar al màxim d’aules de segona ensenyança i batxillerat.\nLa dinàmica del taller és participativa i, a través de diferents eines digitals de gamificació, s’aconsegueix que els alumnes aprenguin i reforcin els coneixements sobre les causes i efectes del canvi climàtic al país, així com la petjada ecològica dels seus hàbits diaris i de com millorar l’ús dels recursos naturals per reduir la nostra petjada. Durant el taller s’expliquen alguns conceptes claus als alumnes, com ara què és la petjada carboni i la petjada ecològica, o bé què s’entén per crisi climàtica.\nEl taller s’inicia amb un vídeo introductori on s’exposa als alumnes els principals efectes del canvi climàtic detectats a Andorra, i seguidament es planteja un joc de preguntes per consolidar els coneixements explicats. A partir d’aquí, el taller és més dinàmic i a través de quatre personatges ficticis que representen diferents actors de la societat andorrana, com ara una agricultora o un jove de Fridays for future, s’analitza i es debat per grups com els hàbits quotidians i les accions individuals de cada persona incideixen sobre el canvi climàtic i la petjada ecològica.\nPer tancar el taller s’exposen les conclusions en grup i, a través d’una eina digital participativa, els alumnes han d’identificar quins hàbits quotidians contribueixen a reduir la nostra petjada ecològica i a fer front al canvi climàtic. En aquest sentit, tal com declara el professorat “és important fer partícips als alumnes en aquests temes, que vegin casos concrets que podrien ser reals i que siguin ells mateixos els que aportin solucions”.


Albinyana des de l'ermita\nCartells a la plaça de l'església\nAlbininia, femení del nom romà Albinus\nAlbiñana per Albinyana (11/02/1983)\nA Albinyana fan senalles, a les Peces senallons, a Santa Oliva les herbes i els demés són uns collons.\nEl terme limita al Nord amb la Bisbal del Penedès i l'enclavament de l'Albornar, que pertany al terme de Santa Oliva, al Nord-est amb el terme de Banyeres del Penedès, a l'Est amb Santa Oliva, al Sud amb el Vendrell, a l'Oest amb Bonastre i al Nord-oest amb el terme de Masllorenç.\nD’antic és format per dos nuclis principals de població: Albinyana, a la part enlairada (198 metres d’altitud) i les Peces, a la plana. A més, hi ha el grup de les Masies del Torrent, i a la dècada dels 70 s’hi han construït diverses urbanitzacions, sobretot a peu de la carretera de Valls al Vendrell: Bonaterra I, la Papiola, Bonaterra II i el Molí del Blanquillo.\nDins el terme s'han trobat restes arqueològiques que van de l'Edat del Bronze, amb antiguitat de 3500 anys, fins a l'època ibèrica i romana. Les restes més importants són les de la cova de Vallmajor, a la serra del Quadrell, on hi ha un interessant conjunt de pintures rupestres del tipus esquemàtic.\nEl nom d'Albinyana surt per primera vegada en un document escrit l'any 1.010, en que es cedia el castell d'Albinyana al monestir de Sant Cugat del Vallès.\nVarem preguntar per la Cova de Vallmajor i ens van dir que estava tancada i força abandonada, que potser ni la trobàvem, varem decidir no anar-hi.\nVarem dormir a l'Olivera, l'habitació estava prou be, l’esmorzar també i l'atenció correcte i, en general prou net, s'anunciaba amb spá, però aquest era molt pobret, una sauna dins una barraqueta i una piscina portàtil amb jacuzzi també petita, de totes formes ho tenen muntat de forma que s'apunta una habitació durant una hora, es a dir que, si mes no, tens intimitat, la piscina exterior es a l'aire lliure i petita.\nEns varen dir que està previst muntar la sauna a una mena de cova que hi ha i que volien cobrir la piscina.\nFesta major el 16 de juliol, per la Mare de Déu del Carme.\nSegona festa major el 24 d'Agost per Sant Bartomeu.\nDilluns de Pasqua té lloc un Aplec a l'ermita de Sant Antoni.\nPàgines de passió. A l'Abril representació teatral de la passió de Jesucrist.\nCova de VallMajor, amb interessants pintures rupestres.\nL'església parroquial, està dedicada a Sant Bartomeu i data del s. XVIII. Podem destacar la imatge de la Mare de Déu del Roser datada l'any 1.582.\nCastell de L'Esquernosa, nomes en queden els fonaments i la base de la torre de guaita.\nCal Pau Magí.\nDalt de la Serra del Quadrell, dominant un extens paisatge, s'hi troba el petit Santuari de Sant Antoni de Pàdua.\nAl nucli agregat de Les Peces, és interessant l'edifici anomenat Cal Gener, amb magnífics esgrafiats reconvertit en hotel rural.\nS’inaugurà l'any 1.972 una reserva d'animals africans i sud-americans, per exhibició turística, que ha motivat serveis subsidiaris, i que actualment es complementa amb el parc aquàtic "Aqualeón".\nInformació extreta de http://www.albinyana.cat/; http://ca.wikipedia.org; ;http://www.poblesdecatalunya.cat i altres webs i blocs d’accés públic\nData de visita: 19/05/2012 Data de publicació: 20/06/2015 Data de revisió: 04/06/2020


Fiscals federals dels Estats Units han acusat Larry Dean Harmon per càrrecs de blanqueig de diners associats a l’operació de la xarxa fosca ‘Grams-Helix’.\nHarmon suposadament va facilitar transaccions il·legals per valor de més de 300 milions de dòlars en criptomoneda i actualment s’enfronta a 30 anys de presó si es troba culpable.\nHarmon acusat de 311 milions de dòlars de criptografia de blanqueig de diners\nSegons la premsa local cleveland.com, el Departament de Justícia dels Estats Units ha acusat el conseller delegat de Coin Ninja, Larry Harmon, de conspiració per blanquejar instruments monetaris. Harmon presumptament va operar un servei web dark que va facilitar el blanqueig de més de 300 milions de dòlars en criptografia que es creu que utilitzen els delinqüents per a transaccions il·legals i compres en mercats darknet.\nHarmon posseïa i gestionava un servei anomenat Helix, un negoci de transferència de diners basat en Internet que proporcionava als clients capacitats de barreja de bitcoins per ocultar l’origen de les seves transaccions. El CEO de Coin Ninja posseïa un altre servei anomenat Grams, un motor de cerca de Darknet que funcionava conjuntament amb Helix i que sovint es coneixia com Grams-Helix.\nSegons els fiscals, Helix existia amb l’objectiu d’ocultar les transaccions criptogràfiques de les agències policials. Segons els informes, Harmon també es va associar a Helix amb el mercat de la web fosca AlphaBay per proporcionar serveis de blanqueig de diners als seus clients. Un extracte de l’acusació diu:\n“A partir d’almenys aproximadament al novembre de 2016, Helix es va associar amb el mercat Darknet AlphaBay per proporcionar serveis de blanqueig de diners en bitcoins per als clients d’AlphaBay. Al novembre de 2016 aproximadament, el lloc web AlphaBay va recomanar als seus clients que utilitzessin un servei bitcoin tumbler per “esborrar qualsevol rastre de les seves monedes provinents d’AlphaBay” i va proporcionar un enllaç incrustat al lloc web de Tor per a GramsHelix “.\nA més, els fiscals federals afirmen que el servei d’Hèlix d’Harmon va facilitar l’intercanvi d’uns 354.468 bitcoins per valor d’uns 311 milions de dòlars en aquell moment. Una gran part de la criptografia enviada a través d’Hèlix suposadament es va originar en mercats de la web fosca com AlphaBay, Agora Market i Nucleus, que són famosos per vendre articles il·legals..\nActualment, els fiscals busquen sancions financeres per milions de dòlars i una congelació immediata de tots els recursos digitals d’Harmon.\nEl tribunal denega la fiança d’Harmon\nHarmon va ser arrestat inicialment el desembre de 2019 després de les investigacions de l’FBI i l’IRS sobre la seva participació amb el mercat darknet AlphaBay.\nEl gran jurat d’un tribunal federal d’Akron, Ohio, va deslligar el seu cas dijous (6 de febrer de 2020) mentre els fiscals federals es disposaven a presentar noves proves.\nLa jutgessa magistrada dels Estats Units, Kathleen Burke, ha considerat que Harmon és un risc de vol basat en les proves proporcionades pels fiscals federals i ha ordenat que es denegui la fiança.\nA més, el jutge Burke ha ordenat l’enviament del cas a Washington, D.C., per a processament. Si Harmon fos condemnat, el conseller delegat de Coin Ninja i propietari de Harmon Web Innovations s’enfronta a 30 anys de presó.\nComentant a Fil de Twitter publicat pel podcaster bitcoin Peter McCormack el dijous (13 de febrer de 2020), el conseller general de Finances Descentralitzades (DeFi), Jake Chervinsky, va dir:\n… El director general Larry Harmon ha estat arrestat i actualment es troba a la presó federal de Youngstown, Ohio.\n– Conspiració per blanquejar instruments monetaris\n– Explotació d’un negoci sense transmissió de diners\nTé fins a 30 anys.\n– Peter McCormack (@PeterMcCormack) 13 de febrer de 2020\n“És important recordar la presumpció d’innocència, però DOJ almenys al·lega que va participar directament en activitats delictius & destinat a blanquejar el producte del delicte. Això fa que sigui un cas difícil. Però DOJ va massa lluny carregant delictes de transmissió de diners sense llicència “.\nLes criptomonedes s’han associat amb la xarxa fosca des del 2011, quan Ross Ulbricht va crear la ja desapareguda Ruta de la Seda..\nAl llarg dels seus tres anys d’existència, el mercat lliure va facilitar aproximadament 1.000 milions de dòlars en transaccions de bitcoins, tal com va informar Blockonomi.\nEl Departament de Justícia dels Estats Units va anunciar la detenció del resident d’Ohia, Hugh Brian Haney, al juliol del 2019. Com a part de la seva detenció, les autoritats van confiscar bitcoin de 19 milions de dòlars presumptament blanquejats a través del mercat de la xarxa de la seda Dark Road.\nUn informe de 2020 de la firma d’anàlisi de cadenes de blocs Chainalysis indicava que les transaccions criptogràfiques als mercats darknet van créixer aproximadament 500 milions de dòlars en valor total de transaccions el 2019.\nTanmateix, el mateix informe també va assenyalar que aquestes transaccions representaven menys de l’1% de tota l’activitat de transaccions criptoeconòmiques al llarg del 2019. Això és una clara indicació que s’utilitza una convincent majoria de cripto amb finalitats legals i transaccions no il·lícites..


Sóc un rodamón: Juníper Serra? Ramon Llull!\nJuníper Serra? Ramon Llull!\nPer als catòlics, la canonització d'una persona difunta és una declaració oficial que fa el papa. S'hi certifica que aquella persona es troba certament al Paradís i en permet el culte com a sant...\nEn relació amb la meva opinió personal sobre l'anunci papal de la canonització del mallorquí Juníper Serra, he de dir que la meva cama arianyera, propera a molta gent petrera que admir moltíssim, m'empeny a dir-hi la meva.\nM'entren ganes d'endinsar-m'hi, tot i que puc aportar ben poc relacionat amb aquesta figura egrègia mallorquina, quan m'assabent que el papa Francesc, jesuïta sudamericà, ha manifestat el seu desig de canonitzar el franciscà mallorquí, Miquel Josep Serra i Ferrer.\nLa meva condició de catòlic i de mallorquí no em permet de passar-hi de llis, com si no res.\nHe de reconèixer que no som cap expert en aquest personatge, ni en conec gaire les dades de la seva biografia, ni he estat mai cap entusiasta de l'obra missionera que realitzà.\nTot i amb això, sempre n'he admirat la seva capacitat d'actuació, per la seva obra ingent que desplegà, sobretot a Mèxic.\nL'obra biogràfica que publicà el seu amic mallorquí, el Pare Palou, ajuda ben molt a copsar més a fons el paper i la figura d'aquest personatge petrer. És un clàssic.\nM'agradaria, emperò, atansar-me més a prop d'allò que puguin opinar certs companys meus, amb els quals he tengut la gran sort de compartir la perspectiva missionera alliberadora durant uns anys a terres d'Amèrica Llatina.\nA l'hora que em criden poderosament l'atenció certs aspectes d'aquest anunci papal, em sembla entendre i copsar que l'ànima americana, sens dubte impulsora de moltes decisions que adopta aquest argentí, convertit en el cap suprem de l'Església Catòlica, l'ha d'empènyer a realitzar actuacions que tenen molt a veure amb la realitat religiosa, política, social i econòmica que envolta les Amèriques. Em sembla inevitable.\nCertament, en recordar la figura del Pare Serra i visitar les missions que desplegà a la Sierra Gorda de Querétaro habitada pels indis pames, hom se'n surt meravellat. Les nombroses esglésies que va construir, durant els vuit anys que romangué a la zona, han estat declarades patrimoni cultural. La ciutat més important s'anomena Jalpan de Serra, en memòria d'aquest mallorquí franciscà, doctor en Teologia.\nTot plegat fa veure clarament que fou un home molt inquiet. Mai no va voler romandre durant molt de temps instal·lat a cap lloc. Sempre volia fer-ne el recorregut a peu, caminant milers de quilòmetres.\nEl seu biògraf conta que quan l'expedició espanyola arribà a Veracruz, el Pare Serra no va voler fer el trajecte cap a la ciutat de Mèxic en el carruatge que li corresponia, sinó que volgué fer tot el camí a peu. Cosa que li provocà que una nit, dormint a terra, fos picat per un animal verinós que li provocà una ferida que mai no va poder arribar a curar del tot, sempre li dificultava els moviments i li provocava dolors intensos.\nMalgrat tot, continuà treballant anys a Sierra Gorda i posteriorment es va traslladar al col·legi franciscà de la ciutat de Querétaro on romangué un temps.\nQuan els jesuïtes foren expulsats de Mèxic, quedaren abandonades les missions que havien obert a les Califòrnies. El Pare Serra s'hi traslladà, viatjant en vaixell des del port de San Blas, a l'Estat Mexicà de Nayarit -lloc esplèndid per a la pesca de la llampuga!-. A l'església parroquial encara ara s'hi pot veure una placa commemorativa del pas de Fra Juníper pel port.\nEl frare franciscà mallorquí fundà les principals ciutats de la Califòrnia estatunidenca (a Mèxic hi ha dos estats que s'anomenen així), com San Diego, San Francisco, Monterrey i altres.\nEn ser territori de conquesta, sempre l'acompanyaven grups de soldats. I conten que el Pare Serra s'havia d'enfrontar molt sovint als abusos que aquests cometien. Amb la intenció d'acabar definitivament amb aquells comportaments militars abusius, viatjà a la ciutat de Mèxic, on s'entrevistà amb el virrei Bucarelli i aconseguí que aquest emetés un decret que manava que els indis fossin acollits i protegits pels missioners, evitant així els abusos dels soldats.\nNomés són algunes de les generalitats que permeten recordar, a grans trets, qui va ser aquest mallorquí insigne, aquest franciscà de la vila mallorquina de Petra, el Pare Juníper Serra.\nLamentablement, no conec a fons la vida i obra d'aquest paisà extraordinari. Però sí que he tengut la sort de recórrer alguns dels territoris que ell trepitjà segles abans.\nI, també, he mirat de recordar els treballs realitzats per mi, com a missioner a terres d'Amèrica Llatina durant una partida d'anys. Amb concepcions distintes. En situacions distintes. Des de perspectives pastorals distintes. I sense arribar ni a les soles de les sabates d'aquest personatge petrer... pel que fa a construccions de temples...\nJa sé que no som qui per fer-ho. Però, si jo hagués tengut l'oportunitat de recomanar-li, al papa Francesc, la canonització d'algun altre personatge mallorquí, abans de suggerir-li el Pare Serra, li hagués assenyalat expressament en Ramon Llull.\nMés ara, quan l'estat islàmic continua fent-ne de les seves arreu del Planeta: "Si no ens entenem per llenguatge, entenguem-nos per amor" (Llibre d'Amic e Amat).\nPerò això ja són figues d'un altre paner!\nPublicat per Cecili Buele i Ramis a 20:47\nEtiquetes de comentaris: Canonització, Juníper Serra, Papa Francesc, Ramon Llull\nBona revisió d'alguns trets més engrescadors de la vida de Fra Juníper. El personatge no deixa de tenir, però, un tuf de colonitzador i no en el millor sentit del mot. Però és digne d'admirar. Quant a la canonització de Ramon Llull és un dels casos inexplicables de la història. Ell tingué enemics poderosos de les seves idees. Potser, més que res, per ignorància. I això ha contribuït que encara avui Ramon Llull no hagi estat canonitzat. Ara sembla que hi ha gent que hi fa feina seriosament. El personatge que hauria de ser la glòria de les terres catalanes encara ha de sofrir la indiferència d'alguns ciutadans de parla catalana (però que no la parlen, per cert).\ndivendres, de gener 16, 2015 9:17:00 a. m.\nGràcies, amic, per aqueixa aportació teva que em resulta ben sucosa, Manuel!\ndissabte, de gener 17, 2015 9:33:00 p. m.\nNo se massa be, com ha enat aquesta canonizacio, la informacio que jo tenc, de cuan esteia amb aixo, que les canonizacions necesiten de molts diners..si pagues te faran sant, sino...Aixo va aixis. Qui esta disposat a pagar la canonitzacio de Ramon Llull?\ndimarts, de setembre 22, 2015 4:40:00 p. m.


Reobren l'estació central d'Oslo després d'evacuar-la aquest matí per una falsa alarma\nLa policia ha detectat una "malesta sospitosa" a les andanes, que ha acabat sent inofensiva. L'edifici és a pocs metres d'on va explotar divendres el cotxe bomba que va matar vuit persones\nEFE Oslo 27/07/2011 11:49\n260x366 La policia manté tallats els accessos i els voltants de l'estació central de la capital noruega / REUTERS La policia manté tallats els accessos i els voltants de l'estació central de la capital noruega / REUTERS\nLa policia noruega ha evacuat aquest matí l'estació central d'Oslo després de detectar a les instal·lacions una "maleta sospitosa", segons la televisió pública del país, NRK. L'alarma s'ha disparat sobre les 7.30 h del matí, hora local, quan una persona –un home negre d'entre 25 i 30 anys– ha entrat a l'edifici amb una maleta, l'ha deixat en una andana i tot seguit ha marxat, segons les forces de seguretat.\nUn equip d'artificiers de la policia s'ha desplaçat fins al lloc i s'han precintat els accessos a l'edifici i els carrers que l'envolten, al centre d'Oslo. També s'ha aturat el trànsit ferroviari que conflueix a l'estació. Després d'examinar la maleta, els especialistes han determinat que no contenia cap objecte perillós, motiu pel qual l'estació central d'Oslo ha reobert les seves portes a les 10.15 h.\nLa ciutat encara està commocionada per la matança que va causar Breivik i viu episodis de psicosi, tot i que la policia noruega ha dit que, de moment, no veu cap connexió entre l'assassí confés de la matança d'Utoya i l'equipatge abandonat avui a l'estació. A només uns centenars de metres de l'edifici, el passat divendres va explotar el potent cotxe bomba que va matar vuit persones.\nAmb l'ensurt d'avui, ja són tres les vegades que la policia ha evacuat l'estació central d'Oslo des dels atemptats del passat divendres. La primera va ser el mateix divendres a la tarda, i la segona, diumenge. I totes dues van resultar ser també falses alarmes.


Cementiri de Pneumàtics: Els Simpson a la publicitat\nEls Simpson a la publicitat\nFa un temps vaig dedicar als Simpson una mena de setmana temàtica, en la qual vaig repassar la seva relació amb diversos mitjans com ara el cinema o les sèries de televisió, però no se'm va acudir parlar de la seva presència en els anuncis publicitaris de la televisió, i és això el que faré ara, recollint-ne alguns exemples. És el cas d'un snack conegut als Estats Units com a Butterfinger:\nAquest és un recull de 4 minuts de molts dels els anuncis de Butterfinger on han aparegut els Simpson. Disculpeu la qualitat de la imatge, però era l'única manera de tenir-ne tants. La cosa no s'acaba aquí, com a icona televisiva dels noranta (i dels 2000) que són, han aparegut més vegades per ajudar els anunciants a convèncer-nos que ens comprem coses. Fins i tot anant "en contra" dels seus propis productes (entre cometes perquè no són productes reals):\nAixò era un exemple del que podríem anomenar "retropublicitat", ja que s'anunciava tant la cadena d'hamburgueseries rival de McDonald's com la pel·lícula d'animació d'Els Simpson. I precisament també en aquella època s'anunciava un videojoc basat en la sèrie, un nou exemple de publicitat beneficiosa per a totes dues bandes:\nI en el mateix sentit però uns 15 anys enrere, van fer el mateix per al Bart vs. the Space Mutants de la NES, que gràcies a aquest anunci sé que als Estats Units es pronuncia "en i es".\nEs va fer el mateix amb cadascun dels videojocs que van treure basats en la sèrie, però amb aquest parell crec que ja il·lustro prou el tema. Continuem amb la promoció d'altres tipus de productes o serveis, en aquest cas amb una atracció del parc Universal Studios d'Orlando, el The Simpsons Ride:\nQue, per cert, és un simulador, no és una muntanya russa de veritat. Però també han estat al Japó, i no només en aquell famós episodi en què es fa mofa dels famosos atacs epilèptics dels nens que miraven Pokémon, sinó també en els anuncis d'una beguda anomenada CC Lemon:\nI aquesta vegada barregem menjar i beguda amb el següent anunci del Kentucky Fried Chicken:\nSembla que no sortim del menjar escombraria, que diuen alguns (i que és el més gustós, tot sigui dit), perquè ara toca un anunci de la cadena de pizzeries Domino's Pizza, que s'està implantant darrerament a casa nostra:\nI com que les coses que s'anuncien s'han de pagar amb diners, és el millor moment per posar aquest vídeo, en l'habitual i simpàtic estil de Mastercard:\nAixò sembla que no s'acabi mai! Ni tan sols la informàtica s'escapa de la presència de la família groga més famosa dels dibuixos animats:\nTornem a un idioma poc habitual per sentir els Simpson, en aquest cas diria que el txec, en un anunci de sucs:\nVeig que la cosa és molt més diversa del que em pensava, perquè també n'hi ha un de telefonia, de trucades a cobrament a destinació:\nTornem al menjar, perquè també van anunciar uns pollastres de la cadena Church's Chicken:\nFins i tot cotxes, han anunciat:\nI per avui ho deixarem aquí, que no ha estat poca cosa. Espero que us hagi agradat, sempre és curiós veure anuncis protagonitzats per estrelles que formen part de la nostra cultura, i sens dubte els Simpson ho són.\nPublicat per Moroboshi a 20:34


La Festa del Riu de Manresa recupera el format presencial i es tancarà el 29 de maig amb un concert de Xavi Sarrià · Manresa cultura\nEl programa d’actes, amb xerrades, taules rodones i tallers, s’allarga del 21 al 29 de maig. La xerrada inaugural serà un diàleg sobre la utopia entre Maria Llopis i Mar Valldeoriola\nLa Festa del Riu de Manresa, la gran trobada anual de l’economia social i la cultura transformadora a la capital del Bages, recupera aquest any el format presencial. Ho farà amb un complet programa de xerrades, tallers i concert final del 21 al 29 de maig. Les regidores Cristina Cruz i Anna Crespo, i Laura Muixí, de l’Ateneu Cooperatiu de la Catalunya Central, han presentat aquest dijous la programació i el format d’aquesta edició de la Festa del Riu.\nLa conferència inaugural, el dia 21, anirà a càrrec de Maria Llopis, artista, escriptora i activista feminista, i de Mar Valldeoriola, activista cooperativista i editora del llibre ‘Paraules d’Arcadi’. Serà el primer de quatre diàlegs «per parar-nos a reflexionar», en paraules de Laura Muixí, que tindran lloc al llarg de la setmana llarga d’actes de la Festa del Riu. Llopis i Valldeoriola reflexionaran sobre la utopia.\nEls altres tres diàlegs aniran a càrrec d’Ana G. Aupi, poeta, feminista i comunicadora social, i Gustavo Duch, poeta, hortolà i coordinador de ‘Soberanía alimentaria’, en un diàleg entre feminisme i ecologia; Maria Rodó, activista feminista, i Nizaiá Cassián, que aportaran les perspectives decolonials i interseccionals, i finalment els antropòlegs José Mansilla i Manuel Delgado, que reflexionaran entorn a «la pandèmia de la desigualtat».\nEl component musical aquest any l’aporta el concert de cloenda, a càrrec de Xavi Sarrià, que presentarà el seu últim treball, ‘Que no s’apaguen les estreles’, en una adaptació al nou escenari fruit de la pandèmia que conjuga música i audiovisual. Previ al concert, en el mateix acte es farà un dels actes clàssics d’edicions anteriors, la desfilada de moda solidària «Més enllà de les aparences per una moda sostenible», que aquest any es presenta per primera vegada de forma teatralitzada. Desfilada i concert es faran a les 6 de la tarda al pati de l’Anònima, que també acollirà la resta de xerrades i taules rodones.\nEl programa complet i detallat d’actes es pot consultar al web www.festadelriu.cat.


Com utilitzar endolls de Tadjikistan a Bhutan\nConnectors, preses de corrent, adaptadors i altra informació necessària per viatjar des de Tadjikistan a Bhutan en aquesta pàgina. Si voleu un informe per a altres països, torneu a iniciar l’ assistent per trobar a adaptadors elèctrics per al vostre viatge aquí .\nLa tensió no és exacta, però la diferència sol ser tolerable pels dispositius elèctrics. És molt segur connectar el vostre aparell elèctric de Tadjikistan a Bhutan sense un adaptador de tensió. Si teniu algun problema amb un dispositiu especial, és a dir, un dispositiu mèdic, probablement voldreu demanar més ajuda professional.


El dispositiu policial contra els venedors ambulants en les mascletaes | Valencia Extra\nLes queixes dels comerciants fan reaccionar a l’Administració\nEl gran atractiu turístic de les Falles de València sedueix a milions de turistes de tot el món. Però no solament a ells. Aquest ambient festiu i multitudinari també és un gran reclam per a tot tipus de venedors ambulants, que veuen en les festes una gran oportunitat per a fer-se d’or. I amb la seua arribada, també ha arribat el descontentament a les associacions de comerços de la zona centre del cap i casal.\nEl gran atractiu turístic de les Falles de València En el bando de Falles que va publicar l’Ajuntament enguany, es preveien estrictes normes de seguretat davant la gran afluència de públic. Una d’elles és el tancament de huit carrers propers a la Plaça de l’Ajuntament. El carrer Sangre i el carrer Barques estan declarades com a vies d’emergència. Les carrers Periodista Azzati, d’En Llop, Cotanda, Barcelonina, i el primer tram de Moratín i Roger de Laura són vies d’evacuació. En totes elles està prohibida la presència de públic.\nEnguany, la prohibició que impedeix accedir a huit carrers del centre de València durant les mascletaes, per motius de seguretat, s’ha convertit en l’espurna que ha fet esclatar la paciència dels comerciants. Si durant anys havien hagut de suportar la presència d’aquest tipus de competidors, en 2018 han vist restringits els seus guanys per aquestes mesures de seguretat. Es queixen dels venedors ambulants sense llicència, però també de molts establiments ambulants amb tots els papers en regla.\nVenda il·legal durant la mascletà\nD’una banda, una de les grans queixes a les quals al·ludeixen els comerciants és l’habitual massiva presència de venedors ambulants il·legals de menjar i beguda de llarg a llarg de la Plaça de l’Ajuntament i voltants, especialment abans i durant els mascletaes. Els anomenats lateros s’han convertit en una autèntica icona, i fins hui era molt estrany no topar-se amb un d’ells. D’aquesta forma, aquells que desitgen fer-se amb refrigeris i cervesa abans de dinar, solament necessiten trobar un d’ells.\nUn latero venent cerveses en la Plaça de l’Ajuntament | D. RODRÍGUEZ\nEl primer cap de setmana de març va sorgir la polèmica. Davant tota aquesta situació, onze associacions empresarials, comercials i entitats socials van llançar un dur comunicat mostrant la seua “preocupació” perquè “mentre que d’una banda es tallava l’accés a comerços, bars i restaurants en horari de màxima afluència, per altra, desenes de lateros i venedors ambulants ocupaven” la plaça. Per això, les entitats signatàries com l’Associació de Comerciants del Centre Històric o la Federació Empresarial d’Hostaleria, van sol·licitar una reunió amb l’alcalde Joan Ribó i altres cinc regidors com el de Cultura Festiva, Pere Fuset.\nPer als comerciants, aquests venedors il·legals suposen “una competència deslleial“, però també “un greu risc per als consumidors al no complir cap mesura higiènic-sanitària que garantisca la salubritat dels productes que ofereixen de manera il·lícita”.\nLa regidora de Protecció Ciutadana, Anaïs Menguzzato, va assegurar davant les queixes que fins a deu policies locals es van dedicar aqueix cap de setmana a decomissar refrigeris i cervesa. L’alcalde, per la seua banda, va apuntar que “la venda ambulant és un tema que sempre ha estat” i que la Policia Local “té ordres de no permetre la venda ambulant de productes”. No obstant això, “no podem militaritzar la societat”, va dir.\nAmb tot, el comunicat també manifestava “el seu suport total a qualsevol mesura en favor del manteniment de la seguretat, sempre que es faça un esforç real per controlar també el fenomen dels lateros“.\nEl dispositiu de dissuasió\nAgent de la Policia Local en la Plaça de l’Ajuntament | D. RODRÍGUEZ\nEls últims dies han sigut jornades de dissuasió. Pel que sembla, diversos grups d’agents agranen la plaça habitualment abans del tret de les mascletaes amb l’objectiu d’espantar als lateros i altres venedors il·legals, i intentar apaivagar el malestar que ha condit entre els comerciants i hostelers.\nI és que, alguns dels afectats ja havien començat a tractar de sortejar els perjudicis que suposen les mesures de seguretat. Per exemple, alguns bars acostaven fins a les tanques part dels seus productes per a vendre’ls al públic. Amb aquest tipus d’accions volien posar de relleu les grans pèrdues diàries en les quals estan incorrent.


Els Mossos i l’excel·lència\nEls qui s’enfronten als policies solen dir-los, menys guapos, de tot. Als aldarulls del Maig del 68, que van fer aflorar lemes molt poètics, com el de les llambordes i la platja, se’n van popularitzar també d’altres de més grollers. Per exemple, “CRS=SS”, mitjançant el qual s’equiparava les Compagnies Républicaines de Sécurité amb les Schutzstaffel hitlerianes. Als còmics underground que en aquella època arribaven dels EUA, autors com Robert Crumb o Gilbert Shelton utilitzaven la paraula pigs per referir-se als policies. Aquí fèiem servir termes semblants. Quan en una mani antifranquista algú atalaiava les furgonetes dels grisos , solia alertar els companys al crit de “que venen les tocineres ”. Ara, els murs es guarneixen amb les sigles ACAB ( all cops are bastards ; o sigui, tots els polis són uns cabrons).\nVaig créixer en l’era dels pigs , i aquest i d’altres malnoms –la bòfia, els maderos , la txakurrada (els gossos, en argot dels batasunos )– no em van semblar llavors que no tinguessin base. Quan tens davant uniformats al servei d’una dictadura disposats a pegar-te amb la porra, fer-te caure, clavar-te coces i després portar-te detingut per continuar apallissant-te a comissaria, resulta difícil apreciar-ne les virtuts. Per això se’m fa una mica estrany escriure el següent: a Catalunya s’està exigint ara als Mossos més que a la resta. Se’ls agredeix de nit al carrer, llançant-los llambordes, senyals de circulació arrencats a tal efecte i ampolles, amb gasolina o sense. I després gairebé se’ls recrimina que no responguin a tals atencions amb petons i abraçades, i que el seu estoïcisme tingui un límit. Se’ls agredeix també de dia, en l’esfera política i –això és pitjor– en la del Govern. I dic que és pitjor com podria dir que és absurd, deslleial o equivocat. Els disturbis van començar fa setmanes i Junts i ERC han estat inefectius a l’hora d’evitar-los.\nCal exigir excel·lència als funcionaris, però no més que al Govern i els partits que el formen\nComparteixo la idea d’exigir als funcionaris públics, Mossos inclosos, excel·lència en la seva tasca. I així s’intenta ja, mitjançant uns protocols d’actuació i uns mecanismes interns de control. Evita això tots els errors o excessos? No. Justifiquen aquells errors o excessos la manipulació política dels Mossos i els atacs a la seva professionalitat? Tampoc.\nCom que parlem d’excel·lència, recordarem que l’excel·lent és el que és molt bo, l’admirable, que compleix i supera les expectatives, cap a la perfecció. Crec que l’excel·lència hauria de ser un objectiu –o un referent– per a tothom. I que els primers que l’assoleixin podrien assenyalar-nos la via cap a ella. Però, abans d’assolir-la, potser val més que callin.\nEm pregunto, atesa l’excel·lència que s’exigeix als Mossos, si els manifestants, els seus herois o els qui els aclamen, tan dignes tots plegats, podrien ensenyar-nos ja com s’aconsegueix l’excel·lència. Per exemple, si serà un bon pedagog el raper empresonat, que com a paladí de la llibertat d’expressió ens suggereix clavar-li un piolet al cap a un determinat polític o sospira per veure esclatar el cotxe d’un altre. O potser els violents que diuen defensar també la llibertat d’expressió, en aquest cas del penat, i de passada el dret de manifestació, i amb tan altes mires cremen contenidors, socarrimen plàtans de l’ Eixample i arrodoneixen el còctel amb unes gotetes de pillatge. Em diran, potser, que aquests són una minoria, integrada, segons els antisistema, per policies infiltrats. Però és que tampoc no veiem els autoproclamats adalils de la llibertat d’expressió i de manifestació gaire centrats en la seva tasca, ni retraient-los gran cosa als brètols que desllueixen la seva lluita. I aquest és també el motiu pel qual no pocs ciutadans acaben sent incapaços de distingir els uns dels altres.\nS’acosten a l’excel·lència els partits polítics que aquests dies han dedicat més pulles que paraules de suport als Mossos? Diria que no. La CUP, amb un 6,7% dels vots el 14- F, no desisteix del seu afany de revolucionar el conjunt de la societat catalana, com si ignorés el seu ampli component conservador. Els hereus d’aquest conservadorisme que va encarnar CDC, ara trastornats després de deu anys de feixuga tramuntana independentista, els riuen la gràcia i dediquen la resta del temps a fer la traveta als socis d’ERC. Mentrestant, el Govern en funcions d’aquest país ferit ha aconseguit, alhora, frustrar els fidels que van creure la seva promesa d’emancipació i avorrir els incrèduls.\nSón aquestes unes conductes d’excel·lència? Si l’excel·lència es mesura, entre altres paràmetres, per la coincidència entre els objectius fixats i els assoliments obtinguts, la resposta és no. Li hauríem d’exigir excel·lència al Govern –i als partits que el formen–, com a responsable del país i dels Mossos? Per descomptat que sí. Però si l’hi exigeixen, els diran a tots vostès que el més urgent és ara el tema dels Mossos. I, a sobre, que la violència estructural justifica la de carrer. Així anem.


Protecció de dades en les relacions laborals | TIC Salut Social\nL’Agència Espanyola de Protecció de Dades (AEPD) ha elaborat amb la participació del Ministeri de Treball, de la Patronal i d’organitzacions sindicals, una guia sobre protecció de dades i relacions laborals (la Guia) amb l’objectiu d’oferir una eina pràctica, no vinculant, d’ajuda a les organitzacions tant públiques com privades per un adequat compliment de la legislació.\nLa Guia publicada consta de vuitanta pàgines i s’estructura en set epígrafs que, a la vegada, cada un d’ells, disposa de varis apartats. Cada apartat fa referència a qüestions molt variades entre sí en relació al tractament de dades personals, que es plantegen cada vegada amb més freqüència en el marc de les relacions laborals.\nA continuació exposem algunes de les novetats més significatives que regula la Guia:\nEn primer lloc, la Guia es centra en regular les bases jurídiques pel tractament de dades personals que es duen a terme en l’àmbit laboral, la informació que és necessària facilitar i els drets de protecció de dades aplicats a l’entorn laboral.\nAixí mateix, es fa referència al principi de minimització, el qual implica que la execució del contracte laboral no permet a l’empresari conèixer qualsevol tipus de dada personal de les persones treballadores, sinó que les dades personals hauran de ser les adequades, pertinents i limitades al que és necessari en relació amb els fins per als quals són tractades (art. 5 del RGPD).\nAixí mateix, es regulen els drets i obligacions en l’accés a les dades personals i, en concret, l’obligació de seguretat juntament amb el deure de secret, és a dir, que les dades personals únicament siguin conegudes per l’afectat i per aquells usuaris de l’organització que tinguin competències per utilitzar, consultar o modificar aquestes dades.\n2. Selecció i contractació\nRespecte a l’epígraf referent a la Selecció i contractació, cal destacar que la AEPD fa referència a que la base jurídica pel tractament de dades personals durant el procés de selecció és la del article 6.1.b) del RGPD “el tratamiento es necesario para la ejecución de un contrato en el que el interesado es parte o para la aplicación a petición de este de medidas precontractuales”.\nAixí mateix, s’indica que, de conformitat amb el principi de minimització i limitació de la finalitat, únicament s’han de recollir aquelles dades rellevants per l’execució del lloc de treball i, s’especifica que, les impressions o valoracions subjectives sobre la persona candidata, es consideraran dades personals sobre les quals s’haurà de garantir la transparència en el seu tractament, així com, informar a l’interessat sobre el tractament d’aquestes dades i la possibilitat de què exercici els drets que li corresponen al respecte.\nEn relació amb l’apartat de selecció de personal i xarxes socials, a la Guia es destaca que els candidats i treballadors no estan obligats a permetre la indagació de l’empresari als seus perfils de xarxes socials quan aquestes no estan relacionades amb fins professionals.\nPer tant, la empresa no podrà efectuar un tractament de les dades obtingudes d’aquesta manera sense comptar amb una base jurídica valida i, en el seu cas, hauria d’informar al treballador/a sobre el tractament en qüestió.\nEn aquest epígraf també cal destacar el que s’estableix en relació a les respostes o la informació que es proporciona per part del candidat a un lloc de treball en una entrevista de feina. En aquest sentit, la Guia determina que aquesta informació no podrà ser objecte de tractament per part de l’empresa si no es disposa d’una base jurídica vàlida.\nFinalment, és important destacar l’apartat de la Guia en el que la AEPD clarifica que les agències de col·locació i empreses de selecció actuen com a encarregades del tractament quan hagin celebrat prèviament un contracte amb la empresa que busca a les persones treballadores. Per contra, en els casos en que aquestes empreses contactin amb els candidats abans de disposar d’ofertes de treball concretes, seran considerades responsables del tractament de les dades del candidat en qüestió.\n3. Desenvolupament de la relació laboral\nEntre la informació que proporciona la Guia en aquest apartat, és important realçar la referent al tractament de les dades biomètriques. Al respecte, cal tenir en compte que, el RGPD no considera a tots els tractaments de dades biomètriques com un tractament de categoria especial de dades, ja que l’article 9.1 del RGPD es refereix a les dades biomètriques adreçades a identificar de manera unívoca a una persona física1.\nEn aquest sentit, s’estableix en la Guia que les dades biomètriques nomes constituiran una categoria especial de dades en el cas de què es sotmetin a un tractament tècnic específic adreçat a identificar de manera unívoca a una persona física. Així doncs, en cas que es tractin dades biomètriques, es recomana optar per sistemes de verificació o autenticació biomètrica, sent aconsellable que els sistemes biomètrics es basin en la lectura de les dades biomètriques emmagatzemats com plantilles xifrades en suports que puguin ser conservats exclusivament per les persones treballadores (per exemple, targetes intel·ligents o dispositius similars).\nEn relació amb els sistemes interns de denuncies o whistleblowing, la Guia estableix que la informació a proporcionar tan a denunciants com denunciats revesteix un caràcter primordial. Així mateix, es recalca que la LOPDGDD admet sistemes de denuncies anònimes i, en qualsevol cas, es destaca que si la denuncia no és anònima, la informació del denunciant s’ha de tractar amb caràcter estrictament confidencial i no facilitar la seva identificació al denunciat. Pel que fa al registre de jornada obligatori, es recomana que s’adopti el sistema menys invasiu possible i subratlla que aquest no pot ser d’accés públic ni estar situat en un lloc visible. Així mateix, les dades d’aquest registre no es poden utilitzar per a finalitats diferents al propi control de la jornada de treball i l’empresa les haurà de conservar durant un període de quatre anys.\nA més, la Guia fa referència a què, el delegat de protecció de dades hauria d’estar present en tot el cicle de vida de la documentació vinculada amb el registre horari, des de l’assessorament a la direcció de l’empresa per a la confecció i custòdia d’aquesta documentació, la resolució de incidències que es puguin plantejar internament, fins a la funció d’interlocució amb l’AEPD.\nPer acabar, cal destacar un altre dels aspectes que s’aborden en relació amb la difusió de les ajudes que es concedeixen per acció social.\nEn aquest cas, s’estableix que les empreses no poden publicar el llistat d’ajudes adjudicades i denegades en una pàgina web de lliure accés, o en un tauler d’anuncis situat en una zona oberta al públic i, pel que fa a les ajudes vinculades amb categories especials de dades, la publicitat de la concessió de l’ajut no ha de permetre la identificació de l’afectat.\n4. Control de l’activitat laboral\nEntre d’altres tractaments, en aquest apartat, cal destacar la referència que realitza la Guia respecte a la geolocalització. En concret, s’exposen els requisits per a la utilització de sistemes de geolocalització pel control de les persones treballadores i es destaca l’obligació de limitar el tractament de conformitat amb el principi de minimització, de limitació de la finalitat, així com, amb el principi de proporcionalitat. A més, la Guia fa referència a què la geolocalització no pot tenir com objecte el propi treballador sinó que, ha d’anar en tot cas relacionada amb l’eina, titularitat de l’empresa, que es posi a la disposició d’aquest.\n5. Representació unitària i sindical de les persones treballadores\nRespecte a l’accés de dades per part dels representants de les persones treballadores, cal destacar una novetat establerta: el dret del comitè d’empresa a ser informat per l’empresa dels paràmetres en el que es basen els algoritmes o sistemes d’intel·ligència artificial (inclosa l’elaboració de perfils), que poden afectar a les condicions, accés i manteniment de la feina.\nD’acord amb el que estableix la Guia, aquesta novetat, aprovada en el recent RD-llei 9/2021, que modifica l’Estatut dels Treballadors, constitueix un precedent de transparència addicional a les garanties que regula la normativa de protecció de dades.\nD’altra banda, d’aquest epígraf també cal destacar l’apartat dedicat a la “Violència de gènere i assetjament a la feina”. Es detalla que les dades personals de les víctimes d’assetjament en el treball i de les dones supervivents a la violència de gènere i, en particular la seva identitat, tenen amb caràcter general, la consideració de categories especials de dades personals i, en tot cas, són dades sensibles que exigeixen una protecció reforçada. En aquest sentit, la Guia estableix que, en aquests casos, s’haurà d’assignar un codi identificador referent tan a la persona suposadament assetjada com a la assetjadora, a fi de preservar la identitat d’ambdues.\nA més, s’estableix que l’empresari únicament podrà conèixer i tractar les dades d’una treballadora vinculades a la condició de dona supervivent a la violència de gènere, quan resulti necessari per al compliment de les obligacions legals però, en tot cas, la documentació de l’empresa ha d’incloure un codi que no permeti que tercers puguin associar aquesta informació amb la interessada.\nL’últim epígraf que regula aquesta Guia, és el relatiu a la vigilància de la salut. Respecte a aquesta secció, és important destacar l’apartat relatiu a la tecnologia wearable (dispositius portables) en el que s’estableix la prohibició general de la monitorització de dades de salut a través de dispositius intel·ligents, com polseres o rellotges, pel fet de què aquest tractament no s’emmarca en la vigilància de la salut pròpia de la prevenció de riscos laborals i, per tant, suposa el tractament d’una categoria especial de dades (de salut) sense una base jurídica ni finalitat legítima. Així mateix, en la Guia es considera que aquest tractament no compleix amb el principi de proporcionalitat, atès que comporta un monitoratge permanent i permetria a l’empresari accedir a dades de salut específiques, i no exclusivament a la valoració sobre l’aptitud per la feina en concret. No obstant l’anterior, es podria dur a terme el tractament de les dades en cas de què estigui establert per llei o reglament.\n– Guía sobre protección de datos y relaciones laborales\nPer qualsevol dubte o aclariment addicional podeu adreçar-vos al DPD de Salut:\nTel.: 93 553 26 42 (de 9:00 a 14:00 h).


TALLER DINAMIKS: Màscares personalitzades!\nBloc Bloc TALLER DINAMIKS: Màscares personalitzades!\nDimarts, 12 Juliol 2016 13:21\nAvui us proposem un taller, fàcil, divertit i original!\nBen fàcil, només hem de retallar la màscara amb la forma que més ens agradi, que ompli la nostra cara. Al ser un material tou s'adaptarà molt bé a la nostra cara. A continuació li fem un fons original d'un altre color que destaqui.\nDesprés fem dos foradets per on passarem el fil i poder colocar-les al cap.\nFinalment el decorarem com més ens agradi, amb gomets, amb plomes, amb colors, etc.\nAnimeu-vos i dissenyeu les vostres màscares! I si us animeu les podeu fer en forma d'animals com les que us presentem a continuació!